Document ID: 32001R1112

Uredba Komisije (ES) št. 1112/2001
z dne 6. junija 2001
o odstopanjih od določb Uredbe Sveta (ES, Euratom) št. 58/97 v zvezi s statistiko zavarovalniških storitev
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES, Euratom) št. 58/97 z dne 20. decembra 1996 o strukturni statistiki podjetij [1], kakor jo spreminja Uredba (ES, Euratom) št. 410/98 [2], in zlasti točka x člena 12 Pogodbe,
ob upoštevanju naslednjega:
(1) Uredba (ES, Euratom) št. 58/97 vzpostavlja skupni okvir za izdelavo statistik Skupnosti o strukturi, dejavnosti, konkurečnosti in poslovanju zavarovalniškega sektorja v Skupnosti.
(2) Člen 11 Uredbe (ES, Euratom) št. 58/97 predvideva, da se za prehodno obdobje lahko sprejmejo odstopanja od določb prilog k tej uredbi.
(3) Države članice so zaprosile za odstopanja od nekaterih določb Priloge 5 Uredbe (ES, Euratom) št. 58/97 v zvezi s statistiko zavarovalniških storitev za obdobje od 2000 do 2002. Ker sistemi zbiranja podatkov držav članic zahtevajo nadaljnje prilagoditve, je treba ta odstopanja dodeliti.
(4) Ukrepi, predvideni v tej uredbi, so v skladu z mnenjem Odbora za statistični program -
SPREJELA NASLEDNJO UREDBO:
Člen 1
Odstopanja od karakteristik po seznamu B, določenemu v odstavku 4 oddelka 4 Priloge 5 Uredbe (ES, Euratom) št. 58/97, se dodelijo za leta opazovanja 2000 do 2002, kakor je določeno v prilogi k tej uredbi.
Člen 2
Ta uredba začne veljati dvajseti dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 6. junija 2001

Labels: 2
4
15
19